6

ISIGIDIMI SAMAX0SA, NOVEMBER 1, 1881.

Uku kubekisa u Loliwe.—Ematyaleni e Jaji e Queen’s Town amadoda amabini afakwe iminyaka emihlanu, anikwa imivimbo emashumi mabini anesi hlanu ngokusuka abeke amatye emkondweni ka loliwe efuna uku mbukuqa.

E Ireland.—Ama bedengu abambisa okoyikekayo kweli. Ibotwe lase Ireland i Dublin ayingenele acita izindlu ezitile apanga ne venkile. Intlanganiso zama Irish ekutiwa *Land League* kutiwe yi Rulumente yapesheya zingapandle komteto.

Obulewe ku miwa.—U Mr. John Keevy, ifama kwisi qingata sase Somerset East, wabetabata ibulakufesi xa kwati xa itambo emqaleni. Ukaulezelwe u Dr. Clarke akwanceda nto. Ngokuhlwa kwalo mini ukufa kwazipelisa intlungu zake.

I Yeomanry.—Umkosi obubizwa ngeligama, obuseluko iminyaka emitatu ; owamiswa ngu Mr. Sprigg,ucitiwe ngulo Rulumente mtsha. Kwi saziso sokucitwa kwawo u Mhlekazi u Sir Hercules Robinson uyawubulela ngezenzo zawo zokalipo.

Intlanganiso yoku Buta.—Intlanganiso ye Ronaskap yabise Kamastone ekuqaleni kuka October. Imali ehlanganisiweyo ibe £30 ehlauliweyo, eyamadinga neye mpahla ezikutshiweyo, idlule kwi £10. U Mr. Jeoffrey wabe sesi hlalweni, no Rev. E. Lamplough wabeko.

Imantyi zase Lusutu.—Kusatiwa ziyakuma ngolu hlobo imantyi e Lusutu—Quithing, *Major Clarke ;* Mohali’s Hoek, *Mr. Surmon* ; Mafeteng ; *Cammandant Nettleton ;* Maseru, *Mr. Lavis.* Akuka vakali nto ngoyakuba se Thlotsi Heights.

U Cetywayo.—Siva ukuba u Cetywayo usakuka aye e England emva kobu busika, kuba kaloku busika ngoku Pesheya. Oku kuya kwake ku pendulwa kwesicelo sake awayesi cetyiswe ngu mhlobo wake omkulu u Bishop Colenso wase Natal.

Zapela i Kumkani!—Kuko imigibe ebeyenzelwe ukubulala u Emmanuel u Kumkani wase Italy. Kuse kubulawa lenkosi nje eyama Russia isandu’ kufa no President Garfield ungcwatywe nge 21 ku September—zonke ezinkosi zibulawa ngama xutantamo.

Ololiwe e Natal.—I Rulumente yase Natal ifuna indoda eyokupa imali yayo ze kwenziwe indlela yenqwelo yomlilo, eyakusuka e Mgungu-ndlovu (Maritzburg) lye e Mnambiti (Ladysmith;) umgama we mayile ezi 117. Yohlaulwa yakugqitywa.

Intlanganiso yoku Buta.—Ibandla lase Wesile beline ntlanganiso ye Remente ekutiwa yi Ronaskapu e Cape Town. Esihlalweni yabi ngu Hon. C. W. Hutton, Umpati Mali zakwa Rulumente. Kwaba tetayo ngu Eev. J. Smith- Spencer.

U Hon. T. C. Scanlen.—Elinene lingu mongameli we Rulumente siva ukuba lisazakuka libe se King William’s Town. Imbangi kukunga pili. Lohlangana kona no Mpati-Micimbi yaba Ntsundu. Onke amalungu e Ruluneli ebefikela ku J. J. Irvine, Esq., M.L.A.

Intaka ene xabiso.—Ama nene ase Kimberley ake aqubula imfakadolo zawo aya kuzingela. Elinye kubo libe nokudubula idada lasendle, ekute laku qangqululwa igila kwa funyanwa *idiamond* ezi mashumi mane. Kakade bezi zintwana ezincinane.

Ama Nxila e Bayi.—Bekuko amadabi e Bayi kwiveki zombini zokuqala zale nyanga ifileyo. Abebe bambene kutiwa ngabakwa Xosa naba Mbo. Kulomadabi kubulewe kumacala omabini abantu abalishumi. Ingxwelera kutiwa zidlulile ekulwini, ikostauli ebelite liya lamla libetiwe lamoshwa nangezi tshetshe.

Iramente entsundu yama Wesile yase Somerset East, ibe nentlanganiso yayo ye ronaskapu nge 18 ku October. Yonganyelwa ngu C. L. Stretch, Esq. owateta amazwi amnandi enxulumisa izinto zakudala neza namhla. U Rev. E. Lones wafunda ingxelo, aza lamanene aposa amazwi:— Eev. W. Oates, Messrs S. J. Robinson no C. Martin. Indlu yabi zele ngaba ntsundu benxibe kakuhle.

Ihambo yamalungu e Rulumente.—U Hon. John X. Merriman emva kokuba ebese Cawa nase Rini usinge e Kapa, akahlala xesha likulu nakona wasinga e Kimberley Diamond Fields. Ubuye ngase Qonce apo bahlangene kona no Hon. J. W. Sauer. Like labanjwa ngum kuhlane e Qonce elinene lokugqibela. Ngo 18 ku October sibe nokulibona apa e Lovedale elinene lingu Mr. Merriman kunye nenkosikazi yalo.

U Rev. Oxley Oxland.—Ekupumeni kwake ekubeni sisandlase Governor ema Mpondweni siva ukuba u Mr. Oxland unyulelwe ekubeni ngumfundisi wentlanganiso yebandla lase Tshatshi elikwa Adam Kok.

Isenzo ESIMDAKA.—Umfana wo Mlungu udubule udade wabo wazidubula naye ngokwake ekayeni labo entilini ye Zwaart Kop, e Natal. Intloko yake yenzakala mzuzu bepiti nobucopo. Ngalo mhla u Henry Gibson, ligama lake elo, ufumane watabata ipistoli wadubula udade wabo emva kwandlebe; uye wawa ngobuso. Ume ixesha elincinane endlwini apo, nosapo lwakowabo lusakamise yilonto, wenza oluhlaza umtsi kuse mnyama njalo, wabaleka. Aputuma amadodana, ati esahamba abona ngasidumbu sileleyo; akukanyisa afika iyile ndodana, kanti izidubule. Umhla wokungcwatywa kwababantu waba ngowosizi e Maritzburg.

INCWADI ZABA BALELI

*[Asilitabateli pezu kwamagxa etu ityala elingabangwa zinteto zaba baleli.—EDITOR Sigidimi]*

UVUYO OLUKULU.

Komgha, September 20, 1881.

Nkosi Mcokeli we *Sigidimi.—*Ndincede undifakele lemigcana. Ututuzelwe obelila uvusiwe obefile, ukutsho masibabulele onyana bama Skotshi bazincamele tina zindwaduba zakwa Xosa. Tina e Qumra sine teacher namhla, silinde umshumayeli ngoku, ziyafunda intsapo ezintsundu ngoku nje ngezi mhlope. Kum ngati lipupa kuba kukade ndilindele ukubona into elungileyo, kute xa kaloku ndincamayo ngomntu, wavela umninizinto zonke watyapa umfundisi abanjwe yiyo lento imvusileyo u Somandla ukuba asebenze e Qumra njengemini zaba postile, nezo Msindisi ngokwake, intshutshiso zinentsikelelo uyavuka u Yehova axase inene yake watsho apo. Okangele kuye akasayi kushiywa yedwa. Ndineminyaka esisixenxe ndilapa, ngemini zokufika kwam kwakunzima, bebesitya ndibulela, balale nditandaza, bati igqobokana maliye esikolweni; pofu bengena etyalikeni noko, bati lingatinina ipolisa ukwenza ityalike, ibisitsho nenxenye yaba mhlope bade bati abanye yeka, nditi bayi, asindim nditunyiwe, ukuba ndimazise Umsindisi kwaba batengwa bake wabafelayo, ngoko ke ndimelwe kukusebenza; bati ubatalwa ngubanina, nditi ndamkela ngesisa, ndipa kwangaso, wondipa mhla ate peza yiza kwamkela. Namhla lomz sisikolo sika Rev. Mr. R. Ross, we Free Church yase Sikotilani.

Imitshato mayikangelwe okunene ngati sibeka emva tina bangoku indywala, izihlwele, ukugxekeka kweligama sibizwa ngalo; utinina lomzekeliso womtshato, ungubanina uze na ngezake ingubo ; Yo ! yo !

Okwangoku ndise nexesha lokuya ngase kaya, e Rocksdale inyanga ezintandatu; andoyiki nto ngokuba namhla umzi unomniniwo. U Mr. Ross akayi kuwulibala, watsho u Msindisi dlisa izimvu zam.—Ndim

Qebeyi H. Mekeni.

Settingbourne, 20th October, 1881.

Mcokeli.—Kawusipe indawana, kwe lopepa Mhlekaz’ omhle lamanene. Akudinwa wena ukuba upatiswe lomsebenzi wendaba.

Elanene labala ngomcimbi ka *Edmund Sandile,* siyalibulela kakulu. Ewe utete into efanele ukuba itandazelwe kanye siti sonke midaka enoku qonda, nokutelekelela. Siyakucela kanjalo ukuba uke unge, uyavuselela ngenteto yako. Kuba uti umntu xa into ayipindayo alike abe noku kanyana pezu kwalento wayeyitetile Njengokuti umntu xa atandazayo ave ukuba wenza ngokunga pezulu akupinda.

Mr. Shady Mama, ungumfana esiku qondayo ukuba izinto zakwa Xosa uzikangele kakulu, kuba uvuselela olwaluvo lwalandoda yabala kuqala ngalomcimbi. Into esiyitetayo masitete ngokungena ntloni, ukuze akwazi ukusiva Umntwana Omhle xa sitetanaye; kuba lomteto esihleli pantsi kwawo wom Tan’Omhle, ngumteto oyolileyo. Baninzi abantu nanamhla nje abangavumayo ukubala ama gama abo ukuba kuqondakele eyona ndlela kufanelwe ukwenziwa ngayo.

Lofika ninina ixesha bazalwana ukuti sakuyikankanya into yenziwe siyivakalise into esiyitetayo.

Masipume egusheni kwizinto esiteta ngazo.—Ndingumzalwana wenu, W. C. Mtoba.

[Incwadi le ka Mr. Mtoba siyi faka ngo vuyo olukulu. Asika guquki tina kwi nteto yetu esayi beka pambi kwe ngwevu zakowetu mhla sateta nge ncwadi yomnye waba fundileyo, owayibala ngalo ndawo ka Edmund Sandile. Into esifuna kuzanywe yona zizenzo; inteto yodwa ipelelwe. Mayibalwe incwadi. Yabonani ke mawetu ukunga lungi kwezinto kuba singena ntlanganiso.—Editor *Sigidimi.]*